Er akryls dimensioner stabile?
Akrylens dimensioner ændrer sig ikke nævneværdigt over tid, hvorfor mange måleinstrumenter fabrikeres i akryl. Der bør dog udvises påpasselighed, når akrylen anvendes sammen med andre materialer, da akrylen udvider sig med stigende temperaturer. En akrylstang på 1 meter bliver således 0,7 mm længere, hvis temperaturen stiger 10 grader. Spændes akrylen fast i en stålramme, er der overvejende sandsynlighed for sprængninger i akrylen, hvis temperaturen ændrer sig.